**Niška mlekara se ne zatvara**

Restruktuiranje proizvodne lokacije u cilju uspostavljanja dugoročno održivog modela poslovanja

“U skladu sa procesom optimizacije, u Niškoj mlekari će u narednom periodu doći do restruktuiranja načina poslovanja. Shodno tome, promene u Niškoj mlekari će se pre svega sprovoditi u cilju postavljanja dugoročno održivih modela poslovanja Imlek grupe, u okviru koje postoji nekoliko proizvodnih pogona kako u zemlji tako i u regionu. Tokom ovog procesa zaposleni na koje se promena odnosi imaće mogućnost premeštaja na druge Imlekove proizvodne lokacije ili će biti proglašeni viškom zaposlenih uz isplatu pripadajuće otpremnine, dok će se otkup mleka od farmera nastaviti u redovnom režimu i bez promena. Niška mlekara ostaje sastavni deo kompanije Imlek, u okviru koje posluje od 2015. godine”, saopšteno je iz Imleka.